Elevene blir syke på skolen

Bruker 250 mill. på kulturbygg

KRITISKE: Kristina Vinje (16) og Tomas Kjos (15) betegner tilstanden på Hammer skole i Lørenskog som veødig dårlig. FOTO: JAN PETTER LYNAU / VG.

Skolen råtner

LØRENSKOG (VG) Hodepine og konsentrasjonsvansker plager tiendeklassingene på Hammer skole.

Mona Grivi Norman

Karoline Flåm

Oppdatert 25. mars 2010

Artikkelen er over ti år gammel

En ny skole skulle stått ferdig i 2009, men har blitt utsatt på grunn av dårlig kommuneøkonomi. Siste beskjed fra kommuneledelsen er byggestart i 2011.

- Samtidig bygger kommunen et svært kulturhus. Det sier litt om prioriteringene. Barna våre blir syke i mellomtiden, sier Kristine Reiding Andresen. Sønnen hennes har fått tilbake astmaen, etter å ha vært frisk i seks år.

HVORDAN STÅR DET TIL MED SKOLEN DER DU GÅR?Er vinduene spikret igjen? Er toalettene i orden? Faller takplatene ned?Tips VGs journalister med bilder og litt tekst fra din lokale skole!

- Legen kan ikke si at skolen er årsak til at han brått er blitt syk, men det skjedde like etter at han begynte på Hammer, sier Andresen.

Hun forteller at de under forrige foreldremøte måtte sitte med vinduene åpne for å orke å være på skolen noen timer.

Egen Facebook-gruppe

Elevrådsleder Tomas Kjos Krat (15) forteller at de i løpet av vinteren også har blitt sendt hjem fra skolen fordi det var for kaldt inne.

- Før var jeg aldri syk, nå sliter jeg med mye vondt i hodet. Når vi har fri noen dager fra skolen, blir jeg mye bedre, luften her er virkelig ille, sier Kristina Vinje (16).

DISKUTÉR:Hva syns du om forholdene i norske skolebygg?

Elevene viser VG rundt på skolen, og peker på vinduer som ikke kan lukkes skikkelig inntil, og vinduer som er spikret igjen og umulige å åpne.

Artikkelen fortsetter under saken...

KINO OG TEATER: Det gigantiske bygget Lørenskog Hus på 15.000 kvadratmeter vil huse kino, bibliotek, kultursaler - og nye kontorlokaler til flere kommunale avdelinger. Foto: Illustasjon: L2 Arkitekter AS

Nå har forelder ved skolen, Klara Høiseth Slettemoen, startet facebookgruppen «Vi som krever strakstiltak på Hammer skole» og fått 370 medlemmer. Her diskuterer elever hvordan konsentrasjonen svikter når luften blir for dårlig.

Lite til vedlikehold

Rektor Tore Bjerkeskaug, bekrefter at skolen er i dårlig stand.

- Inneklimaet har vært for dårlig i flere år, men nå er ny skole på trappene.

Vedlikeholdsbudsjettet ved skolen skal være på 50000 kroner, ifølge aksjonsgruppen.

Samtidig er Lørenskog kommune i ferd med å bygge et nytt kultur- og administrasjonshus til 250 millioner kroner.

Det gigantiske bygget på 15000 kvadratmeter vil huse kino, bibliotek, kultursaler - og nye kontorlokaler til flere kommunale avdelinger.

Lørenskog har allerede et kulturhus og en kino, Triaden, som åpnet i 1988.

Publisert: 24.03.10 kl. 19:39 Oppdatert: 25.03.10 kl. 00:03

Mer om Skole og utdanning